Қонуни Ҷумҳурии Тоҷикистон

Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи нафақаҳои суғуртавӣ ва давлатӣ»

**Моддаи 1.** Ба Қонуни Ҷумҳурии Тоҷикистон «Дар бораи нафақаҳои суғуртавӣ ва давлатӣ» аз 12 январи соли 2010 (Ахбори Маҷлиси Олии Ҷумҳурии Тоҷикистон, с. 2010, №1, мод. 19; с. 2011, №3, мод. 175; с. 2012, №8, мод. 831**,** №12, қ. 1, мод. 1003; с. 2015, №3, мод. 222; с. 2020, №7-9, мод. 611; с. 2021, №12, қ. 2, мод. 714) тағйиру иловаҳои зерин ворид карда шаванд:

1. Дар моддаи 1:

- дар сархати ҳаштум калимаҳои «нафақае мебошад» ба калимаҳои «пардохти саҳм барои суғуртаи ҳатмии нафақавии касбӣ» иваз карда шаванд;

- ба сархати чордаҳум пас аз калимаҳои «ваколатдори давлатӣ» калимаҳои «дар соҳаи таъминоти нафақа» илова карда шаванд.

2. Дар матни моддаи 8 калимаи «нафақаро» ба калимаҳои «нафақаҳои суғуртавӣ ва (ё) давлатиро» иваз карда шавад.

3. Дар матни моддаи 9 калимаи «салоҳият» ба калимаи «ваколат» иваз карда шавад.

4. Дар моддаи 10:

- дар ном ва матн калимаҳои «Салоҳияти» ва «салоҳияти» мувофиқан ба калимаҳои «Ваколатҳои» ва «ваколатҳои» иваз карда шаванд;

- дар сархати панҷум аломати нуқта ба аломати нуқтавергул «;» иваз карда шавад;

- сархати шашум бо мазмуни зерин илова карда шавад:

«- амалӣ намудани ваколатҳои дигари муқаррарнамудаи қонунгузории Ҷумҳурии Тоҷикистон.».

5. Ба зербанди г) қисми 3 моддаи 13 пас аз калимаи «Чернобил» калимаҳои «ва минтақаҳои дигари олудагии радиоактивӣ» илова карда шаванд.

6. Ба қисмҳои 1 ва 4 моддаи 15 пас аз калимаҳои «ваколатдори давлатӣ» калимаҳои «дар соҳаи таъминоти нафақа» илова карда шаванд.

7. Муқаддимаи қисми 1 моддаи 27 дар таҳрири зерин ифода карда шавад:

«1. Пардохтҳои нафақавӣ аз рӯи намудҳои зерини нафақаҳои давлатӣ таъмин карда мешаванд:».

8. Дар қисми 3 моддаи 41 аломат ва калимаҳои «, ки таъминоти нафақаро амалӣ мекунад,» ба калимаҳои «дар соҳаи таъминоти нафақа» иваз карда шаванд.

9. Ба қисми 2 ва сархати дуюми қисми 4 моддаи 42 пас аз калимаи «мақомоти» калимаи «дахлдори» илова карда шавад.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 2 январи соли 2025, №2126**

қарори

Маҷ­лиси миллии Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон**

**«Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи нафақаҳои суғуртавӣ ва давлатӣ»**

Мутобиқи моддаи 60 Конститутсияи Ҷумҳурии Тоҷикис­тон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи нафақаҳои суғуртавӣ ва давлатӣ» ҷонибдорӣ карда шавад.

**Раиси Маҷлиси миллии Маҷлиси**

**Олии Ҷумҳурии Тоҷикистон Рустами Эмомалӣ**

**ш. Душанбе, 27 декабри соли 2024, №572**

қарори

Маҷлиси намояндагони Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи нафақаҳои суғуртавӣ ва давлатӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи нафақаҳои суғуртавӣ ва давлатӣ» қабул карда шавад.

**Раиси Маҷлиси намояндагони Маҷлиси**

**Олии Ҷумҳурии Тоҷикистон М. Зокирзода**

**ш. Душанбе, 30 октябри соли 2024, №1447**